CELEX: 32019R1811
Language: bg
Date: 2019-10-23 00:00:00
Title: Регламент За Изпълнение (ЕС) 2019/1811 на Комисията от 23 октомври 2019 година относно класирането на някои стоки в Комбинираната номенклатура

30.10.2019   
               
               
                  BG
               
               
                  Официален вестник на Европейския съюз
               
               
                  L 278/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1811 НА КОМИСИЯТА
         от 23 октомври 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 (2) на Съвета, е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 октомври 2019 година.
            
               
                  За Комисията
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987, стр. 1).
      
      
         
            
               ПРИЛОЖЕНИЕ
            
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        1)
                     
                     
                        2)
                     
                     
                        3)
                     
                  
                        Подвижна автоматично поддържаща равновесие машина с електрическо захранване, така наречен „робот за телеприсъствие“. Състои се от следните основни компоненти в общ корпус с две колела, монтирани на ос:
                        
                                    —
                                 
                                 
                                    акселерометър и жироскоп,
                                 
                              
                                    —
                                 
                                 
                                    електрoдвигател,
                                 
                              
                                    —
                                 
                                 
                                    модул Bluetooth,
                                 
                              
                                    —
                                 
                                 
                                    акумулаторна батерия.
                                 
                              Изделието има електрическа връзка за зареждане на батерията, лампа за състоянието и вертикална телескопична стойка с регулиране на височината с двигател. В горната си част стойката е с демонтируема поставка за таблетен компютър („таблет“). Поставката е снабдена с порт USB за зареждане на таблета.
                        Изделието може да се управлява дистанционно само посредством съвместимо с него устройство (таблет и др.) с функции за безжична връзка чрез Bluetooth.
                        Изделието се използва за транспортиране и вдигане или сваляне на таблета, както и за захранването му с електрически ток.
                        Вж. изображението (*).
                     
                     
                        8428 90 90 
                     
                     
                        Класирането се определя от разпоредбите в общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8428, 8428 90  и 8428 90 90 .
                        Изделието само придвижва таблета и го захранва с електроенергия; то не променя действията и предназначението на таблета. Следователно то нито пригажда таблета към конкретно действие, нито увеличава обхвата на действията му, нито изпълнява конкретна задача във връзка с основната функция на таблета (виж решение от 16 юни 2011 г., Unomedical, C-152/10, EU:C:2011:402, параграф 29 и виж също Обяснителните бележки към Хармонизираната система за позиция 8473, втори параграф).
                        Следователно се изключва класиране в позиция 8473 като принадлежност, предназначена изключително или главно за машините от позиции 8470—8472.
                        Класиране в позиция 8479 или 8543 се изключва, тъй като изделието изпълнява няколко функции на машини, посочени в позициите на глава 84 или 85 (раздел XVI), като например функция за повдигане и манипулиране (транспортиране и вдигане или спускане на таблет), осигуряване на електрически ток за устройство и комуникационна функция чрез протокол Bluetooth.
                        По силата на забележка 3 към раздел XVI то следва да бъде класирано съгласно основната функция, характеризираща апарата.
                        Изделието е предназначено за транспортиране и вдигане или спускане на таблет и следователно това е основната му функция по смисъла на забележка 3 към раздел XVI. Другите функции са спомагателни.
                        Поради това изделието трябва да бъде класирано в код по КН 8428 90 90  като „Други машини и устройства за повдигане, товарене, разтоварване или пренасяне на товари“.
                     
                  
               
            
               (*1)  Изображението е само за информация.